

**REPUBLIKA HRVATSKA**

**ZADARSKA ŽUPANIJA**

****

**OPĆINA GRAČAC**

**Općinski načelnik**

**KLASA: 810-03/21-01/3**

**URBROJ: 2198/31-01-21-4**

**Gračac, 12. srpnja 2021. godine**

Na temelju članka 24. stavak 1. Zakona o sustavu civilne zaštite („Narodne novine“ broj 82/15, 118/18, 31/20, 20/21), članka 5. Pravilnika o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite („Narodne novine“ broj 126/19 17/20) i članka 47. Statuta Općine Gračac ("Službeni glasnik Zadarske županije” 11/13 i “Službeni glasnik Općine Gračac” 1/18 i 1/20 i 4/21), Općinski načelnik Općine Gračac, dana 12. srpnja 2021. godine, donio je

**ODLUKU**

**o osnivanju i imenovanju načelnika, zamjenika načelnika i članova**

**Stožera civilne zaštite Općine Gračac**

**I.**

Osniva se Stožer civilne zaštite Općine Gračac kao stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

**II.**

U Stožer civilne zaštite Općine Gračac imenuju se:

1. **NATALIA TURBIĆ**, v.d. ravnateljice OD Crvenog križa Gračac – načelnica
2. **JULIJAN EŠKINJA,** predsjednik VZ Općine Gračac **-** zamjenik načelnice
3. **ŽELJKO TULUMOVIĆ**, zapovjednik Vatrogasne postrojbe Gračac - član
4. **PERICA EŠEGOVIĆ**, načelnik Postaje granične policije Gračac - član
5. **GORAN JASENKO**, medicinski tehničar u ZHM Zadarske županije, Ispostava Gračac - član
6. **IVICA STARČEVIĆ**, samostalni nadzornik u Službi civilne zaštite Zadar - član
7. **MARKO GALE**, direktor Trgovačkog društva „Gračac vodovod i odvodnja“ - član
8. **IGOR HAK**, upravitelj Šumarije Gračac - član
9. **MILAN RASTOVIĆ**, komunalni redar u Općini Gračac, - član
10. **STJEPAN KNEŽEVIĆ**, nadcestar Cesta Zadarske županije, Nadcestarije Gračac – član
11. **FILIP BACH**, profesor u Srednjoj školi Gračac, član HGSS Stanica Zadar - član

**III.**

Stožer civilne zaštite obavlja poslove koji se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja i upravljanja sustavom civilne zaštite, upravlja reagiranjem sustava civilne zaštite, obavlja poslove informiranja javnosti i predlažu donošenje odluke o prestanku provođenja mjera i aktivnosti sustava civilne zaštite u velikoj nesreći i katastrofi.

Način rada i odlučivanja Stožera uređeno je Poslovnikom o radu.

**IV.**

Stručne, administrativne i tehničke poslove za Stožer civilne zaštite kao i uvjete za njegov rad osigurava Općina Gračac, Jedinstveni upravni odjel.

**V.**

Stupanjem na snagu ove Odluke prestaju važiti Odluka o imenovanju članova Stožera civilne zaštite Općine Gračac („Službene glasnik Općine Gračac“ 6/20).

**VI.**

Ova Odluka stupa na snagu danom donošenja, a objavit će se u „Službenom glasniku Općine Gračac“.

**OPĆINSKI NAČELNIK:**

**Robert Juko, ing.**